b'\n_START_ARTICLE_\nBasisf\xc3\xb8devare\n_START_PARAGRAPH_\nBasisf\xc3\xb8devare er f\xc3\xb8devarer, der danner grundlag for den daglige kost. Hvad der er inkluderet i basisf\xc3\xb8devarer varierer mellem forskellige dele af verden, men ofte indg\xc3\xa5r billige, stivelsesholdige og vegetabilske f\xc3\xb8devarer, der kan lagres i lang tid. Selv om basisf\xc3\xb8devaren i sig selv er n\xc3\xa6rende, indeholder den ikke tilstr\xc3\xa6kkeligt mange mikron\xc3\xa6ringsstoffer og protein, og der skal suppleres med andre f\xc3\xb8devarer for at undg\xc3\xa5 fejlern\xc3\xa6ring._NEWLINE_Meget af det, der t\xc3\xa6ller som en basisf\xc3\xb8devare, kommer fra planter, is\xc3\xa6r kornsorter som hvede, majs og ris eller rodfrugter som kartofler, majroer, taro og maniok. Andre eksempler p\xc3\xa5 basisf\xc3\xb8devarer er b\xc3\xb8nner, madbanan, br\xc3\xb8dfrugt, linser og sago.'